
	Targed
	Yr hyn yr wyf wedi’i wneud yn yr aseiniad hwn

	Targed 1
	Mabwysiadu dull ysgrifenedig feirniadol wedi'i chefnogi â thystiolaeth (h.y. llenyddiaeth).
	Rydw i wedi ceisio sicrhau fy mod yn fwy  beirniadol gan ddefnyddio llenyddiaeth i gefnogi fy marn.

	Targed 2
	Parhau i wirio a gloywi'r gwaith, e.e. gweler sylwadau ar y gwaith.
	Wedi darllen dros yr aseiniad 7004 i weld camgymeriadau cyffredin ac yna sicrhau i beidio ail-wneud yr un camgymeriadau cyffredin o’r aseiniad diwethaf. Byddaf yn parhau defnyddio Cysill er mwyn gwella safon yr iaith.

	Targed 3
	Darllen ystod eang o ffynonellau er mwyn sicrhau gwybodaeth a dealltwriaeth gadarn o'r maes dan sylw.
	Wedi sicrhau fy mod wedi gwneud mwy o ddarllen ac ymchwil wrth fynd ati ac ysgrifennu’r aseiniad yma.



Elfen 2: Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth.
Rhagarweiniad: 
Mi fydd yr aseiniad yma yn trafod sut mae un ysgol wedi gweithredu ei Chynllun Datblygu Ysgol wrth ffocysu’r ymchwil ar un elfen o’r cynllun, wrth fod yn feirniadol. O fewn y Cynllun Datblygu Ysgol, bydd yr aseiniad yn mireinio’r ymchwil gan ffocysu ar y maes argymell o les ac agweddau at ddysgu.
Trwy gydol y traethawd, bydd yr ysgol yn cael ei chyfeirio ati fel Ysgol X er mwyn cadw at gyfrinachedd, fel yn ôl canllawiau BERA (2018). Cyn dechrau, mae hi’n bwysig deall bach am gefndir yr ysgol. Mae Ysgol X yn ysgol cyfrwng Cymraeg, gyda disgyblion oed 3-19. Wrth ystyried lles yn Ysgol X, mae 6% o’r disgyblion yn derbyn prydau ysgol am ddim – yn yr adran uwchradd - sydd llawer is na chyfartaledd yng Nghymru a hyd yn oed yn is na’r canran cyfartaledd yr awdurdod lleol o 19.1%. O fewn Ysgol X, mae 1.4% o’r disgyblion heb gofnodi fel ‘Gwyn-Prydeining’, sydd yn ystadegyn llai na’r awdurdod lleol a Chymru (Llyw Cymru Fy Ysgol Leol, 2019). Ni fyddaf yn rhannu rhagor o wybodaeth am yr ysgol er mwyn cadw at gyfrinachedd yr ysgol.

Adolygiad Llenyddiaeth:
Wrth fynd ati a cheisio deall y broses o ddatblygu Cynllun Gwella Ysgol roedd canllaw gan Lywodraeth Cymru (2014) yn ddefnyddiol gan ei fod yn ddogfen uniongyrchol. Gan nodi beth yw Cynllun Datblygu Ysgol, sef “cynllun strategol yr ysgol ar gyfer gwelliant.” Llywodraeth Cymru (2014 tud. 3). Yn wahanol, diffiniad Bernhardt (2013) yw gweledigaeth gyfrannol. Mae’r canllaw llywodraethol yn nodi beth sydd yn ddisgwyliedig o Gynllun Datblygu Ysgol, bod angen i ysgolion nodi sut ydynt fynd i wella eu strategaethau, tymor byr a thymor hir. Nad ydy cynllunio Cynllun Datblygu Ysgol yn broses hawdd, fel mae’r llenyddiaeth yn atgyfnerthu. Mae’n cymryd amser oherwydd y nifer o werthusiadau sydd rhaid digwydd. Mae’r canllaw yn ychwanegu bod rhaid talu sylw at flaenoriaethau cenedlaethol, felly pethau mi fydd ysgolion yng Nghymru yn ystyried yr un flaenoriaethau wrth gynllunio eu Cynllun Datblygu Ysgol. Gan gynnwys gwella safonau addysg yng nghyd-destun llythrennedd a rhifedd a cheisio lleihau ar yr effaith sydd gan dlodi ar gyrhaeddiad academaidd y disgyblion. Er mwyn gwneud hyn yn lwyddianus, bydd rhaid defnyddio data. Dadla Schildkamp (2019), os ydych yn cynllunio heb ddata, bydd eich cynllun yn aneffeithiol. Felly roedd Ysgol X wedi ystyried ei data wrth gynllunio. Ond bydd Dunway et al (2012) yn cwestiynu blaenoriaethau cenedlaethol. Mae nifer o daleithiau yn America yn cynnig cynllun sydd yn amlinellu sut dylai’r Cynllun Gwella Ysgol edrych. Ond ydy hyn yn bosib, gan ystyried anghenion eang pob ysgol yng Nghymru, gan ei fod yn ddibynnol ar ardal a disgyblion yr ysgol. 
Mae Cynllun Gwella Ysgol mor bwysig, fel esboniodd Bernhardt (2013), yn ei lyfr, Data Analysis for Continuous School Improvement. Heb unrhyw fath o Gynllun Gwella Ysgol, nad oes ffordd o wella. Sut gall unrhyw ysgol gwella heb ryw fath o weledigaeth gyfrannol, heb darged? Yn ôl y Llywodraeth Cymru (2014), yng nghanllaw, Cynlluniau Datblygu Ysgolion, “Mae’n bwysig bod yr ysgol gyfan a’r gymuned ehangach yn ymwybodol o gynlluniau’r ysgol i sicrhau gwelliant.” (tud. 18). Sydd yn galluogi’r ysgol cynhyrchu Cynllun Datblygu Ysgol gadarn, gan dderbyn barn nifer o bobl wahanol megis staff a theuluoedd. Mae pawb felly yn chwarae rôl wrth godi safonau’r ysgol a pharatoi at ddylunio’r Cynllun Gwella Ysgol. Wrth sicrhau Cynllun Gwella Ysgol gadarn, ac un mae pob aelod o staff yn teimlo’n frwdfrydig dros, mi fydd rhaid i’r ysgol darparu cyfleoedd i bob partner i’r ysgol cynnig cyfraniad. 
Un elfen o’r maes argymell Ysgol X yw gwreiddio meddylfryd twf. Yn yr erthygl Growth Mindset in the Classroom (2017), esboniodd Robinson meddylfryd fel cred ac os oes gan unigolyn meddylfryd twf, mae’r unigolyn yn credu ei bod nhw yn gallu datblygu a gwella ei galluoedd dros dro ac efo ymarfer. Yn ôl Hymer a Gershon (2014) Growrth Mindset: Pocketbook, yn diffinio yn debyg i beth ddwedodd Robinson ond gan ehangu. Gan ddisgrifio meddylfryd fel cred am yr hunan megis personoliaeth, gallu, ffydd, barn wleidyddol a nifer o bethau arall. Yn ôl Hymer a Gershon, Growth Mindset: Pocketbook (2014), mae unigolion â meddylfryd twf, yn fwy agored ac yn barod am her ac adborth adeiladol. Felly o beth dwedodd Hymer a Gershon mae gwreiddio meddylfryd twf yn helpu cefnogi ein disgyblion at fod yn ddisgyblion sydd yn datblygu i fod fel y pedwar diben y cwricwlwm newydd. Yn enwedig i fod yn ddysgwyr uchelgeisiol, galluog. Pwrpas y cwricwlwm newydd yw sicrhau bod ein disgyblion yn dysgu mwy am ei hunain, i fod yn ddinasyddion egwyddorol, gwybodus ac felly yn siapio nhw ar gyfer eu dyfodol. Mae Hymer a Gershon wedyn yn mynd ymlaen i ychwanegu bod y disgyblion â meddylfryd twf yn gallu codi i’r top ac wedyn aros yna. Nid ydy’r awdur yn glir os ydynt yn meddwl y top o’r dosbarth neu’r top o allu ei hun. Er hynny, os ydynt yn mynd efo’r cysyniad o feddylfryd twf, wrth arsylwi dosbarth blwyddyn 5, Ysgol X, dwedodd yr athro bod yna pwyslais anferthol ar gynnydd yr hunain. Mae’r disgyblion yn ffocysu ar beth ydynt nhw yn gwneud. Yn lle poeni am sut mae ei ffrindiau yn gwneud. 
Mae Ysgol X wedi gweithredu’r cysyniad o feddylfryd twf yn glir. Yn yr adran gynradd, mae gan Ysgol X arddangosfeydd wal sydd yn hybu meddylfryd twf, gan geisio annog disgyblion i feddwl yn wahanol. Un enghraifft o’r arddangosfa wal yw newid o feddwl fel “Dydw i ddim yn gallu gwneud hyn…” i “Ni fedraf wneud hyn eto.” Fel gwelwch yn atodiad A a B, mae yna nifer mwy o enghreifftiau. Beth ddywed Robinson (2017) yn ei erthygl, bod rhaid i athrawon a staff ysgol atgyfnerthu patrymau meddwl ac arferion gweithio o fewn ei disgyblion wrth gryfhau’r teimlad o gymuned yn yr ystafell ddosbarth. Mae’r arddangosfa wal felly yn atgyfnerthu’r patrymau feddwl gan ddefnyddio meddylfryd twf. Er bod gan yr ysgol arddangosfa wal, pa mor effeithiol yw arddangosfeydd wal? 
O ddarllen am feddylfryd twf, rydym yn gallu gweld yn glir pha mor fanteisiol yw e ar gyfer ein disgyblion. Er mwyn gwella eu hymdrech a’u cyfranogiad. Hyd yn oed mae Ysgol X wedi’i gweithredu, ydyn nhw wedi cynnal safon o faint dylai’r staff fod yn atgoffa’r disgyblion yn ystod gwers? Neu ar ddechrau’r uned, neu yn ystod sesiynau cofrestru yn y bore? Yn ôl y Cynllun Gwella Ysgol, mae aelodau’r uwch dîm yn cynnal arsylwadau gwers a theithiau dysgu i weld sut ydy’r athrawon yn hybu meddylfryd twf.

Datblygu pwynt gweithredu: 
Mae Cynllun Datblygu Ysgol yn cael nifer fawr o ddefnyddiau. Yr un mwyaf amlwg yw codi safonau’r ysgol i gyd-fynd â blaenoriaethau’r ysgol ond hefyd blaenoriaethau cenedlaethol, fel dywed canllaw Llywodraeth Cymru (2014). Y blaenoriaethau cenedlaethol rhaid ystyried yw safonau llythrennedd a rhifedd, a cheisio lleihau’r effaith o dlodi ar gyrhaeddiad y disgyblion, (tud. 3). Un awgrym o geisio lleihau’r effaith yma yw’r ffocws ar les. Un elfen sydd gan y Cynllun Datblygu Ysgol yw cynyddu presenoldeb yr ysgol, gan fireinio’r proses presenoldeb (Ysgol Llanhari, 2019).
Un elfen bydd yn cael ei ystyried o’r Cynllun Gwella Ysgol o fewn y maes lles ac agweddau at ddysgu, yw’r targed o ‘wella Cymreictod disgyblion yr ysgol a’u hannog i ddefnyddio mwy o’r iaith Gymraeg yn gymdeithasol’ (tud.7, Ysgol Llanhari, 2019). Gwelais yr ysgol yn gweithio ar yr elfen yma yn uniongyrchol, ond yn fwy amlwg ym mlwyddyn 7 ac 8, megis trip blwyddyn 8 i wersyll yr Urdd, Llangrannog. Strategaeth arall yw i roi pob dosbarth ‘Taflen GYTS’, sef Gwnewch Ymdrech Trwy Siarad. Ar ôl pob gwers a chyfnod cofrestru, mi fydd yr athro yn gwneud penderfyniad ynglŷn ag oeddent nhw yn haeddu tic am eu hymdrech dros yr iaith Gymraeg yn y wers. Ar ôl pob wythnos mi fydd y dosbarth â’r mwyaf o diciau yn derbyn gwobr o fynd am ginio cynnar. Ar ddiwedd pob tymor bydd gwobr mwy, ac ar ddiwedd y flwyddyn mi fydd trip i’r dosbarth sydd â’r mwyaf o diciau. Strategaeth eithaf effeithiol, roedd y disgyblion yn cael eu gwobrwyo a chanmol am siarad Cymraeg o fewn wersi. Ond nid oedd system cosbi glir am beidio siarad Cymraeg. Nid oedd system debyg o fewn weddill yr ysgol uwchradd. Er hynny, cafodd sesiynau eu cynnal yn yr ysgol er mwyn hybu’r iaith Gymraeg. Megis ‘Wythnos Cymreictod’, cafodd ei chynnal yn Nhachwedd 2019. Roedd nifer o sesiynau i bob blwyddyn, megis Ameer Rhys Davies-Rana yn dod i siarad efo blwyddyn 9 a 10 am beth mae e’n gwneud a sut mae’r iaith Gymraeg wedi’i gefnogi i wneud beth mae o’n gwneud nawr yn Hansh. I gloi’r wythnos, daeth band cerddoriaeth Cymraeg o’r enw Mellt i wneud gig i flynyddoedd 7, 8, 12 a 13. Roedd hyn yn gyfle uniongyrchol i’r plant cael y profiad a’r iaith Gymraeg yn sefyllfa gymdeithasol, ac i geisio ysbrydoli i weld pa fath o gerddoriaeth Gymraeg arall sydd o gwmpas. 
Ar Gynllun Gwella Ysgol, Ysgol X, nad ydy hi’n glir pwy sydd yn cael y cyfrifoldeb dros y cam yma. Yn ôl One Education (2017) a chanllaw’r Llywodraeth (2014), dylai’r Cynllun Gwella Ysgol dweud yn glir pwy sydd yn gyfrifol dros ba gam. Ond os ydynt yn ystyried beth ddwedodd Bernhardt (2013), bod rhaid i bob aelod o staff cymryd rhan wrth gynhyrchu’r Cynllun Gwella Ysgol er mwyn gweithredu mewn i’u hystafelloedd ddosbarth. Er hynny, wrth fod yn yr ysgol, mae’n glir bod gan bob aelod o staff cyfrifoldeb dros yr iaith Gymraeg. Er enghraifft, ar ddiwrnod A.B.Ch. cafodd pob dosbarth ym mhob blwyddyn sesiwn ar bwysigrwydd defnydd yr iaith Cymraeg. Mae Ysgol X wedi defnyddio’r strategaeth o gynllunio’n strategol wrth sicrhau faint o gyllid sydd yn mynd ar bob maes argymell, a sicrhau pwy sydd yn cael y cyfrifoldeb dros ba gam neu faes argymell. 
Mae’r Cynllun Gwella Ysgol hefyd yn ceisio hybu meddylfryd twf. Wrth geisio gwneud hyn, mae’r Cynllun Gwella Ysgol yn dweud ei fod yn bwriadu sicrhau bod yr athrawon a staff Ysgol X yn fwy hyddysg yn athroniaeth meddylfryd twf gan ddilyn hyfforddiant pellach (Ysgol Llanhari, 2019). Yn ôl y cynllun mae Ysgol X wedi pendferfynu ffocysu’r cam ar flwyddyn 9 i 11. Wrth fynd ar daith ysgol fy hun, gwelais mwy o dystiolaeth o’r atgyfnerthiad o’r cysyniad o feddylfryd twf yn y gynradd, fel gallwch weld yn atodiadau A a B. Ond ar y llaw arall, does dim gymaint o arddangosfeydd wal yn yr adran uwchradd. Ffordd arall mae’r adran gynradd wedi medru annog meddylfryd twf yw gan gynnal uned o waith ar yr ymennydd. Prif ffocws yr uned oedd lles. Yn ôl Robinson, (2017), mae gan athrawon y gallu i addysgu plant sut i ddatblygu meddylfryd twf gan ddysgu am yr ymennydd a sut ydy’r ymennydd yn addasu trwy brofiadau dysgu yn yr ysgol. 
Felly yn ôl Robinson, nid yn unig ydy Ysgol X yn annog sgiliau sydd yn hybu’r disgyblion i feddwl efo Meddylfryd Twf. Ond mae’r Ysgol yn creu disgyblion efo meddylfryd twf; os nad oeddent yn barod. Yn ystod sesiwn llais y disgybl, cefais gyfle i ofyn y disgyblion beth oeddwn nhw yn meddwl am eu gwaith. Roedd y disgyblion i gyd wedi ymateb yn bositif, ac yn ddiolchgar am y cyfle. O ganlyniad i’r uned, a’r Cynllun Gwella Ysgol, roeddwn nhw nawr yn fwy ymwybodol o sut i gadw’r ymennydd yn iach ond hefyd sut i gymell ei hun wrth weithio yn yr ysgol. Un ffordd mae’r ysgol wedi bod yn mesur effaith yw trwy sesiynau llais y disgybl. Yn amlwg, mae hyn yn gyfle gwych i’r disgyblion, ond nad ydynt yn ddisgyblion blwyddyn 9 i 11 felly nad ydynt yn cadw at y Cynllun Gwella Ysgol. Ffordd arall mae’r Cynllun Gwella Ysgol yn dweud ei fod mynd i fonitro’r agweddau y ddisgyblion at ddysgu gan wreiddio Meddylfryd Twf yw cynnal arsylwadau gwersi a theithiau dysgu. Mae teithiau dysgu yn rhoi’r cyfle byr i aelodau staff gwahanol o’r ysgol gweld gwersi ac addysgu’r disgyblion. 



Adfyfyrio a gwerthuso
Wrth adfyfyrio ar Gynllun Gwella Ysgol X, mae yna awgrymiadau am sut gallant nhw wella strwythur ei Gynllun Gwella Ysgol. Yr un cyntaf, yw agenda cadarn, er enghraifft un misol neu wythnosol. Cafodd hyn ei awgrymu oherwydd mae’n cefnogi’r ysgol wrth wella, hynny yw, yn lle cael bocs ar y Cynllun Gwella Ysgol ‘Hunanwerthuso yn ystod y Flwyddyn’ (Ysgol Llanhari, 2019). Rhaid llenwi naill ai yn wythnosol neu’n fisol gan ysgrifennu sut ydynt yn mynd hyd a hyn, beth sydd rhaid iddyn nhw wneud mis nesaf er mwyn cyflawni ei gobeithion erbyn diwedd y flwyddyn? Yn enwedig gan ystyried bod nifer o ei amcanion yn para Medi tan Orffennaf. Mae hyn yn cefnogi’r ysgol ac yn sicrhau cynnydd, yn union fel bydd disgwyl o’i disgyblion. Gall y ddogfen yma cael ei gyhoeddi i’r staff neu’n adrannol, mae hyn felly yn galluogi pob aelod o staff neu adran gweld beth yw’u hamcanion ar gyfer y mis a sut gallant nhw helpu a chyflawni. 
Un peth sydd yn codi wrth adfyfyrio ar Gynllun Gwella Ysgol X, yw nad ydy gwella Cymreictod yn rhywbeth mesuradwy. Sut gall yr ysgol mesur faint o Gymraeg sydd yn cael ei ddefnyddio gan y disgyblion neu hyd yn oed yn gymdeithasol? Nad ydy hyn yn rhywbeth mesuradwy, er hynny, gallwch ddadlau bod Cymreictod yn rhywbeth amlwg o fewn sefyllfa ysgol. Rydych yn gallu clywed a gweld os ydy’r iaith Gymraeg yn cael ei siarad, ond nid yn gymdeithasol. Er bod gan Ysgol X digwyddiadau sydd yn ceisio hybu’r Cymreictod, dydy hi dal ddim yn fesuradwy.  
Cynhaliodd Aldridge et al (2015) ymchwil ar y berthynas rhwng yr ysgol a lles y disgybl. Darganfyddodd Aldridge bod yna perthynas uniongyrchol rhwng y ddau. Er enghraifft os mae gan ysgol strwythur cadarn er mwyn i ddisgyblion rhannu problemau, mae’r ysgol yn un sydd yn pwysleisio lles y disgybl. Gallwch weld bod Aldridge yn dweud rhaid cael strwythur, ble mae’r disgyblion yn ymwybodol o’r proses er mwyn sicrhau bod lles y disgybl yn cael ei blaenoriaethu. Nad oes strwythur clir wedi cael ei ddiffinio yn y Cynllun Gwella Ysgol. Yn achos Ysgol X, mae gan bob disgybl tiwtor dosbarth gall mynd at, neu bennaeth blwyddyn os oes broblem. Mae yna swyddogion lles a diogelwch, mae yna bosteri o gwmpas yr ysgol er mwyn atgoffa’r disgyblion pwy ydynt, er enghraifft y dirprwy bennaeth. Felly yn ôl Aldridge et al, oherwydd bod gan Ysgol X strwythur cadarn wrth edyrch ar ôl lles ei disgyblion, mae’r disgyblion felly yn ymwybodol o’r strwythur ac felly lles y disgybl yn cael ei edrych ar ôl.


Casgliad: 
O’r aseiniad yma, mae’r effaith sydd gan Gynllun Gwella Ysgol yn glir. Ond fel mae’n glir trwy gydol yr aseiniad, rhaid sicrhau defnydd trylwyr o’r Cynllun yn ystod y flwyddyn. Rhaid hefyd sicrhau cydweithrediad aelodau staff yr ysgol, fel atgyfnerthwyd Bernhardt, (2013). Os mae ysgolion yn sicrhau cynnwys gwerthoedd yr ysgol a chredoau craidd yr ysgol, y staff a’r disgyblion, gall sicrhau cydweithrediad cadarn. Fel mae’r canllaw Llywodraeth Cymru (2014) yn ei esbonio, mae gan yr holl gymuned rôl bwysig i chwarae trwy godi safonau’r ysgol. Felly mae gan y Cynllun Gwella Ysgol cyfle cynnwys y rhieni a gofalwyr yn addysg eu plant a hyd yn oed asiantaethau a busnesau wrth geisio sicrhau blaenoriaethau gwella’r ysgol sydd wedyn yn helpu curo pedwar diben y Cwricwlwm i Gymru. 
Mae fy narganfyddiadau wedi dylanwadu arnaf yn broffesiynol oherwydd mae wedi uwcholeuo pwysigrwydd cael un ddogfen, mae gan bob aelod o staff yr ysgol mynediad ato i weld cynllun gwella, a’r camau a phwy sydd yn ymwneud â’r elfen benodol. Mae hefyd wedi dangos pa mor bwysig ydy defnyddio data wrth gynllunio, fel atgyfnerthodd Schildkamp (2019). O ganlyniad i’r aseiniad yma, rydw i wedi cael y cyfle o weld yr arwyddocâd hunanwerthuso yn aml. Mae’n cefnogi wrth wella eich arfer fel unigolyn ac ysgol. 
I gloi, mae Ysgol X wedi bod yn gwreiddio meddylfryd twf a cheisio gwella Cymreictod y disgyblion yn gymdeithasol, mae lles y disgyblion hefyd yn cael eu hedrych ar ôl; sef dymuniad y maes yma o’r Cynllun Gwella Ysgol. Mae hyn yn cael ei atgyfnerthu gan Robinson (2017), wrth iddyn nhw ddeall bod ganddyn nhw’r gallu i newid y ffordd ydynt yn meddwl a dysgu, mae ganddyn nhw fwy o ddiddordeb o ddysgu a gallant nhw geisio gwella hyn trwy astudio ac ymarfer. Dyma sgiliau hanfodol ar gyfer dysgu gydol oes y disgyblion, yn enwedig wrth wynebu cyrsiau TGAU a Lefel A. Wrth hybu’r Cymreictod, mae yna gynllun, ond dylai’r ysgol cynhyrchu strategaeth i fesur hon, efallai trwy ddull holiadur dienw.

